บทที่ **4**

การวิเคราะห์ข้อมูล

จากการวิจัย เรื่อง  การส่งเสริมพัฒนาทักษะทางการพูดชัดโดยใช้หนังสือนิทาน  ผู้วิจัยได้สังเกตพฤติกรรมเด็กที่แสดงออกทางด้านการพูดและประเมินค่าคะแนนจากพฤติกรรม จำนวน 3 สัปดาห์ มีรายการประเมิน 5 รายการ ดังนี้

1. ซักถามสนทนาโต้ ตอบเป็นประโยคได้

2. การใช้ภาษาในการพูดชัดเจน

3. การออกเสียงของพยัญชนะชัดเจน

4. กล้าแสดงความคิดเห็นออกมาทาง ด้านการพูดได้มากขึ้น

5. สามารถทำกิจกรรมร่วม กับเพื่อนๆได้

โดยมีคะแนนเต็มรายการละ 4 คะแนน ดังนั้นเด็กจะมีคะแนนสำหรับการปฏิบัติ 5 รายการต่อวัน มีคะแนนเต็ม 20 คะแนน เมื่อเด็กปฏิบัติกิจกรรมครบใน 1 สัปดาห์ หรือปฏิบัติครบ 5 วัน คะแนนรวมจึงเป็นสัปดาห์ละ 100 คะแนน ผู้วิจัยจึงนำคะแนนในแต่ละสัปดาห์ของเด็กทั้ง 3 คน มาแสดงเป็นคะแนนรวม จำนวน 3 สัปดาห์ ดังนี้

ตาราง แสดงค่าคะแนนการพัฒนาทักษะทางการพูด   ใน 3 สัปดาห์

|  |  |  |  |  |
| --- | --- | --- | --- | --- |
| **ชื่อ -สกุล** | **คะแนนรวม** | | | |
| **สัปดาห์ที่ 1** | **สัปดาห์ที่ 2** | **สัปดาห์ที่ 3** |
| ด.ช.พรนารายณ์ แก้วเรือง (เก้า) | 53 | 61 | 86 |
| ด.ช.วรภัทร จำปาดี (ไปร์ท) | 46 | 54 | 86 |
| ด.ญ. กมลวรรณ คำเจริญ (เกว) | 49 | 55 | 78 |
| คะแนนเฉลี่ย (ร้อยละ) | 49.33 | 56.66 | 83.33 |

จากตารางแสดงค่าคะแนนการพัฒนาทักษะทางการพูดใน 3 สัปดาห์ เป็นการเก็บคะแนนจากกลุ่มประชากร จำนวน 3 คน จากเด็กทั้งหมด ที่เป็นเด็กปฐมวัยในศูนย์พัฒนาเด็กเล็กบ้านทัพหลวง มีรายการประเมิน 5 รายการ คือ 1.ซักถามสนทนาโต้ ตอบเป็นประโยคได้ 2. การใช้ภาษาในการพูดชัดเจน 3. การออกเสียงของพยัญชนะชัดเจน 4. กล้าแสดงความคิดเห็นออกมาทาง ด้านการพูดได้มากขึ้น 5. สามารถทำกิจกรรมร่วม กับเพื่อนๆได้ เด็กมีคะแนนจากผลการปฏิบัติกิจกรรมการส่งเสริมพัฒนาทักษะทางการพูดโดยใช้หนังสือนิทาน รายสัปดาห์ ตลอด 3 สัปดาห์ มีค่าร้อยละแสดงความก้าวหน้า

**แผนภูมิการสังเกตพฤติกรรม**

**พัฒนาทักษะทางการพูดโดยใช้หนังสือนิทาน**

**ผลการสังเกต**

ผลการสังเกตการณ์จัดกิจกรรมการเล่านิทาน  เด็กมีพฤติกรรมการพูดได้จัดเจนมากขึ้น ผลการสังเกตพฤติกรรมเด็ก  3 คน

1. ด.ช.พรนารายณ์ แก้วเรือง (น้องเก้า)

2. ด.ช.วรภัทร จำปาดี (น้องไปร์ท)

3. ด.ญ. กมลวรรณ คำเจริญ (น้องเกว)

**ครั้งที่  1**

น้องเก้า กับน้องเกวพูดคำว่าสวัสดีครับไม่ค่อยชัด   และน้องไปร์ทพูดได้ชัดแต่ยังไม่ค่อยคล่องในการพูด

**ครั้งที่  2**

น้องเก้ากับน้องเกวเลียนเสียงสัตว์ในนิทาน  ได้แต่ยังออกเสียงไม่ค่อยชัดเจน  ในเสียงลิง  น้องไปร์ทพูดได้ชัดแต่ยังไม่คล่อง

**ครั้งที่  3**

น้องไปรท์กับน้องเก้าพูดถึงชื่อตัวสัตว์ตามครูชัดขึ้น   น้องเกวพูดคำว่า เสือยังไม่ชัด

**ครั้งที่  4**

น้องไปร์ทพูดคำว่ายีราฟยังไม่ค่อยชัด น้องเก้าพูดได้เป็นเรื่องราวในนิทานแต่ออกเสียงยังไม่ชัดเจนในคำว่ายีราฟ   น้องเกวพูดได้ชัดเจนแต่ยังเล่านิทานไม่คล่อง

**ครั้งที่  5**

น้องเกวกับน้องเก้าพูดคำว่าช้างยังไม่ชัดเจน    น้องไปร์ทพูดได้ชัดแต่ยังไม่คล่องในการเล่าเรื่องราวเพราะเวลาเล่ายังติดขัด  พูดเบา

**ครั้งที่  6**

น้องเก้าพยายามออกเสียงคำว่ากระรอกบ่อย  น้องเกวพูดถึงเรื่องราวในนิทานได้คล่องแต่ยังออกเสียงไม่ค่อยชัด  น้องไปร์ทพูดได้ชัดเจนแต่เล่าเรื่องยังไม่คล่อง

**ครั้งที่  7**

น้องเกวพูดออกเสียงพยัญชนะได้ แต่ยังออกเสียงยังไม่ค่อยชัด   น้องเก้าและน้องไปร์ทพูดได้ชัดเป็นเรื่องราวได้มากขึ้น

**ครั้งที่  8**

น้องไปร์ทเล่าเรื่องราวได้มากขึ้นและจะพูดคำว่า “เสือ”บ่อย ๆ  น้องเก้าและน้องเกวพยายามออกเสียง “เสือ” ให้ชัด

**ครั้งที่  9**

น้องไปร์ทกับน้องเกวพูดถึงสัตว์ในนิทานและพยายามพูดให้ชัด น้องไปร์ท พูดได้ชัดเจนขึ้น

**ครั้งที่  10**

น้องเกวกับน้องไปร์ทพูดคำว่ากระต่ายยังไม่ค่อยชัด   น้องเก้าเล่าเรื่องในนิทานได้อย่างต่อเนื่อง  และเล่าเรื่องราวได้มากขึ้น

**ครั้งที่  11**

น้องเก้ากับน้องเกวเล่าเรื่องในนิทานได้คล่องแต่การออกเสียงไม่ชัดคำว่า “สิงโต”   น้องไปร์ทพูดประโยชน์ของลิงได้  และเล่าเรื่องราวได้มากขึ้น

**ครั้งที่  12**

น้องเกวกับน้องไปร์ทพยายามออกเสียงจนชัดขึ้น  น้องเก้าพูดได้ชัดเจนและเล่าเป็นเรื่องราวได้มากขึ้น

**ครั้งที่ 13**

น้องเก้ากับน้องเกว พยายามออกเสียง คำว่า “สิงโต” จนชัดขึ้น และเล่าเรื่องราวได้

**ครั้งที่ 14**

น้องเก้า น้องเกว น้องไปร์ท พยายามออกเสียง เลียนเสียงสัตว์ และพูดชื่อสัตว์ได้ชัดเจนได้มากขึ้น

**ครั้งที่ 15**

น้องเก้า น้องเกว น้องไปร์ท สามารถพูดชื่อสัตว์ และเลียนเสียงร้องของสัตว์ได้ชัดเจน และเล่าเรื่องราวได้